Den Vest-Sjællandske Avis, 1827-11-03
Kan man ikke nægte, at Afrika i nærværende Tidspunkt spiller en saare vigtig politisk Rolle, saa maae man dog tilstaae at Asien spiller en endnu større. Dette Culturens Oldtids Sæde er nu Krigens Hovedtheater paa Jordkloden; i flere Egne farves det med Blod, og det indeholder tydelige Forbud paa, at endnu stærkere Blodstrømme ville blive udgydede over det i Fremtiden. Jordens største Statsmand, Canning, overlod Nederlænderne Herredømmet over det Sydindiske Archipel; men sikkrede imidlertid Storbrittanniens Jndflydelse i denne blomstrende Øeverden ved Anlæggelsen af Colonierne paa Sincapore mod Norden og Melville Øen mod Sønden. Men siden denne Afstaaelse har Herredømmet over Sydindiens Øer kun været en Kilde for Nederlænderne til Opoffrelser af Mennesker og Penge. Denne Nation, som aldrig synes at have besiddet den rette Takt til at bestyre Colonier og behandle raae Nationer, har nu i en lang Tid været indviklet i den blodigste Krig med Jndvaanerne paa Øerne Celebes og Java, som har været nærved at forvolde Coloniernes totale Undergang. - Det er i Øienfaldende at det ældgamle Chinesiske Rige nærmer sig til sin Undergang; dets hele Statsbygning er forældet; det lider af en Overbefolkning, som det ofte falder vanskeligt at ernære og som derfor er uroelig og tilbøielig til Oprør; dets Embedsmænd ere moralsk fordærvede fulde af Uredelighed og villige til at lade sig bestikke; dets Krigsmagt er slappet og uden militairisk Aand og Duelighed; det har forfulgt Christendommen og er nedsunket i en vanærende hedensk Overtroe, Det Manschuske Folk, som er i Besiddelse af Regieringen, har tabt sin krigerigske Aand og den store Masse af det Chinesiske Folk er misfornøiet med den fremmede Dynastie, som har fortrængt den gamle og retmæssige, og er tilbøieligt til Oprør, saa at en stor indvortet Explosion kan hvert Øieblik forventes. J de vestlige Egne, som ere beboede af Tatarerne raser allerede Oprørets og Krigens Flammer og de Chinesiske Tropper have flere Gange lagt under i Kampen. Det er tydeligt, at ved den mindste Hielp fra Engelsk eller Russisk Side vilde Tatarerne faae aldeles Overhaand. Desuden er China kommet i en for nøie Berørelse med disse to Colosser til at det kan haabe at forblive længe i sin nærværende politiske Tilstand. - Vore Dage have været Vidne til den overordentlige politiske Begivenhed, at Englændernes Magt er nu ogsaa blevet udbredet til Bagindien. Der er nu alle Forholdenne saaledes beskafne, at alt maae snart vige for dem; Det Birmanske Riges indvortes Svaghed er tydeligt lagt for Dagen ved de sidste Begivenheder, man har lært det at kiende som et non plus ultra af Despotie, Uvidenhed og Overtroe. Englænderne have med megen politisk Klogskab vidst at lade sig aftræde alle de Søeprovinter og Positioner, hvorved de ikke allene kunne faae Bag indiens Handel i dets Magt; men hvorved de tillige kunne udøve den største politiske Jndflydelse paa dets Lande. Det Birmanske Rige er oprettet paa det Peguanskes Ruiner; Peguanerne ere Birmanernes uforsonlige Fiender, ligge for Tiden i aabenbar Strid med dem og Englænderne ville ikke forsømme at drage Fordeele af dette Fiendskab Det Siamske Rige række de ligeledes Haanden til Handels- og politiske Forbindelser. Over Cochinchina og Tonkin er en Straale af Europæisk Cultur opgaaet; men denne for maaer ikke i Asien at fordrive Despotiets Mørke og at helbrede Staterne for deres radicale Fordærvelse. Desuden mangler saa ofte dette Land indvortes Roe og Eenighed Aldrig synes derfor Britternes Magt i Ostindien at have opnaaet en større Høide end i vor Tidsalder og aldrig har den maaskee været nærmere ved sin Undergang. Man kan anvende paa dette uhyre Rig hvad der i Oldtiden blev sagt om det Romerske: ruit sub mole saa (det synker under sin Størrelse). De blandede Børns Antal eller de, som ere fødte af Jndianerinder og Europæere, formeres overordentlig. Den Brittiske Regierinskiænker dem ingen Tillid og fierner dem fra al Deeltagelse i alle offentlige Forretninger civile og militaire; men som indgyder dem en hemmelig Utilfredshed. Englændernes Magt i Jndien er kun bygget paa et ringe Antal af Europæiske Tropper; men meest paa Jndiske Seapoys, som commanderes af Europæiske Officere; hvor betænkeligt er det ikke at lære, dem som man har erobret, Færdighed i at bruge de Vaaben, hvorved man har betvunget dem. Et ufor udseet Tilfælde, et Misgreb af den Ostindiske Regiering kan være nok til i et Øieblik at kuldkaste en Statsbygning, som med saamegen politisk Klogskab og saa store Anstrængelser er bleven opført i en saa lang Række af Aar. Men hvad der er det farligt for Englands Besiddelser i Ostindien er unægtelig Udvidelsen af Ruslands Magt i Asien, dersom nogensinde disse Stater skulle blive Uvenner. Persien er den eneste Mellemmagt imellem begge Stater; men Historien bebuder med Rædsel, at Jndien tre Gange er blevet erobret fra Persien af, under Alexander den Store, under Mongolerne og under NadinSchah. Og denne Mellemmagt er nær ved at gaae aldeles til Grunde: Vestpersien er kommen i en blodig Krig med Rusland, hvoraf de ringe Resultater, som hidindtil ere blevne frembragte maae mere tilskrives en politisk Moderation end nogen anden Aarsag; og det Østpersiske Rige er i den Grad blevet nyelig svækket af de Seiks (eller Sikhs) Jndien nordligste Beboere og Britternes uforsonlige Fiender, at hiin Mellemmagt maae betragtes som aldeles omstyrtet og en Alliance imellem Rusland og denne krigerigske Nation, som et ligesaa let og mueligt, som farligt Foretagende. Asiens politiske Tilstand er derfor saaledes beskaffen i vor Tidsalder, at man ikke kan tænke sig det anderledes, end at Rusland og Storbrittannien maae bevare et politisk Venskab med hinanden, og at de hellere maae betiene sig af de meest omfattende Arrangements for at udjevne de politiske Misforstaaelser, som kunne opkomme, end gribe til Sværdet for at overhugge selv den vanskeligste politiske Knude. Naar vi ville gaae over til vor Jordens Deel og betragte Europas nærværende politiske Tilstand, saa maae vi adskille den i to Halvdele og betragte hver af dem særskilt, nemlig Storbrittannien og det Europæiske Fastland; thi de staae lige over for hinanden som to forskiellige politiske Systemer og kunne næsten betragtes som to forskjellige Jordens Dele, baade ved deres afsondrede Beliggenhed og ved deres forskiellige politiske Grundsætninger, Statsforfatninger og Folkeaand. England er den Kilde, hvorfra de constitutionelle Statsformer, og især de Hovedprinciper og Adskillelse af Rettenspleie fra den udøvende Magt, og Regieringens Adskillelse i tre Bestanddele; nemlig to lovgivende Kammere, hvoraf det nederste eller den egentlige Folkerepræsentation, har Pengevæsenet i sin Magt og i en udøvende Magt, som er betroet til en enkelt Person, have udbredet sig saavel til Amerika som til Europa. Uagtet alle de væsentlige Mangler ved den Storbrittanniske Statsforfatning, som ere almindeligt erkiendte og uagtet alle de Statsfeil som den har foranlediget, har den dog vidst at forskaffe sig en almindelig Agtelse; fordi den er blevet understøttet og ledet af en høist agtværdig Tænkemaade hos Nationen, som holder over sine Rettigheder, agter og beskytter den personlige Friehed og bifalder og understøtter alle gode og nyt tige Foretagender. Jntet Folk har spillet en mere hæderlig Rolle paa Jordkloden, uagtet de politiske Voldsomheder, som forekomme i dets Historie og hvori dets Regiering har i Fortiden af og til giort sig skyloigt; har virket mere for Oplysning og Cultur, gjort større Opfindelser og foregaaet andre Nationer med et mere følgeværdigt Exempel Der ligger meget solidt i det Engelske Folks Tænkemaade og noget reelt i dets Characteer, som maae erhverve det ethvert upartisk Menneskes Høiagtelse. Storbrittannien synes at være bestemt af Forsynet til at udbrede Culturen rundt omkring paa Jordens Overflade; da Folkets Beliggenhed ved Havet, dets Driftighed og Handelsaand har idelig tilskyndet det til at anlægge Colonier i de øvrige Lande, og til uafladelig at bestræbe sig for at opdage raae og uopdyrkede Lande for stedse at anlægge flere. Jkke heller har nogen Nation forstaaet det saa godt at anlægge Colonier og bestyre dem og at befordre de undertvungne Nationers sande Vel. Da Friehed er et Middel til Udvikling, saa har England ogsaa ved sin frie Statsforfatning været et Hovedmiddel til at befordre Jordens Cultur og udvikle Menneskeslægtens Fremgang til Fuldkommenhed. Under denne uophørlige Stræben efter Magt og Velstand har ogsaa England opnaaet begge Deele i en overordentlig Grad, det staaer i begge Henseender paa en saadan Høide, at man har Grund til at formode at det er nær ved sit Høidepunkt, thi ethvert jordisk Væsen kan kun arbeide sig frem til et vist Maal, naar det har naaet dertil, saa maae det staae stille, og derpaa gaae siden nedad; det er en almindelig Lov for det Skabte i denne Verden saavidt vi kiende den. England er imidlertid bestandig i en Fremrykning og Udvidelses Tilstand; de Blikke vi have kastet paa de øvrige Jordens Deeles politiske Tilstand, overbevise os tilstrækkeligt derom. Jngen Mand kunde være bedre istand til at udtænke og befordre de udstrakte og collossale Planer til at hæve Englands Flor ved at udbrede Jordens Cultur end den afdøde Minister Canning formedelst hans omfattende Genie og hans dristige Mand; derfor døde han ogsaa beundret og beklaget af sine Landsmænd, men maaskee til rette Tid for sig selv Man kan imidlertid ikke nægte, at Storbrittannien har uagtet sin imponerende Stilling og stedse voxende Storhed at kjæmpe med store Vanskeligheder; der gives visse Forhold i dets politiske Tilstand, som kunne betragtes som Symptomer paa den nærmende Alderdom. Hvor ofte ere ikke disse blevne angivne: Den trykkende Statsgield; den ulige Fordeling af Jorderne; den store Overbefolkning især af Kiøbstædernes Beboere; den store Usikkerhed ved at skaffe disse Arbeide og Underholdning ved de øvrige Nationers Concurence i Handelen og Jndustrien; det mislige Forhold til det Katholske Jrland; den hemmelige Udbredelse af Radicalismens farlige og forvildede Grundsætninger ved Siden af Folke repræsentationens Mangler; Kampen imellem Jordbrugernes og de øvrige Jndvaaneres Jnterresse, Misligheden og Kostbarheden ved det System, at bygge et Folks Velfærd paa Co nier; de øvrige Nationers voxende og concurerende Jndustrie og Handel i Forbindelse med det prohibitive System, som er antaget i saa mange store Stater, og isærdeleshed Ruslands frygtelige Nærmelse til Ostindien, Frankerigs Jndflydelse paa den Pyrenæiske Halvøe og saamange store Staters stedse tiltagende og truende Udvikling af deres Statskræfter og Søemagt under